अहमदाबाद : गुजरात उच्च न्यायालय ने आदेश दिया कि 21 वर्षीय एक व्यक्ति के खिलाफ कोई भी बलपूर्वक कार्रवाई नहीं की जाए। वह व्यक्ति 15 वर्षीय मुस्लिम लड़की के साथ भाग गया था और उसने शरिया कानून के मुताबिक उससे शादी कर ली थी। शरिया कानून में वैसी नाबालिग मुस्लिम लड़की जिसने तरणायी हासिल कर ली है उसकी शादी वैध है। न्यायमूर्ति जे.बी. पर्दीवाला ने पुलिस को निर्देश दिया कि वह लड़की के कथित अपहरण की जांच करे। लड़की के पिता ने युवक जैनुल आबेदीन युसूफ गंजी के खिलाफ प्राथमिकी दर्ज कराई थी। जामनगर के ‘ए’ डिवीजन थाने में 10 नवंबर, 2016 को एक प्राथमिकी दर्ज की गई थी।